钦定古今图书集成/明伦汇编/官常典/第786卷 > 杜曾
## 钦定古今图书集成/明伦汇编/官常典/第786卷 > 杜曾

按《宋史陈太素传》：“曾，濮州人，为吏号知法，尝言：国朝
因唐大中制，故杀人虽已伤未死，已死更生，皆论如
已杀。夫杀人者死，伤人者刑，先王不易之典。律虽谋
杀已伤则绞，盖甚其处心积虑，阴致贼害尔。至于故
杀，初无杀意，须其已死，乃有杀名。苟无杀名而用杀
法，则与谋杀孰辨？自大中之制行，不知杀几何人矣。”
请格勿用。又言：“近世赦令，杀人已伤未死者，皆得原
减，非律意。请伤者从律保辜法，死限内者论，如已杀
勿赦，皆著为令。”